આજે જામનગરના કાલાવડ રોડ ઉપર ઠેબા ચોકડી પાસે સવારે ૯.૩૦ વાગ્યાના અરસામાં કોંગ્રેસ દ્વારા ખેડૂતોના પ્રશ્ને રસ્તા રોકો જેલ ભરો આંદોલનનું એલાન કરવામાં આવ્યું હતું. જેમાં વિશાળ સંખ્યામાં કોંગી કાર્યકતાઓ અને ખેડૂતો ઉમટી પડયા બાદ રસ્તા ઉપર ચક્કાજામ કરી દેવાતા વાહનોના થપ્પા લાગી ગયા હતા. જે પોલીસે ૧૭ કોંગી આગેવાનોની અટકાયત કરી રસ્તાને ખુલ્લો કરાવ્યો હતો. આ વેળાએ મોટી સંખ્યામાં પોલીસ જવાનો ખડકી દેવાયા હતા અને કોંગી કાર્યકરોની અટકાયત કરી પોલીસ સ્ટેશને લઇ જવાયા હતા. જો કે કોઇ અજુગતો બનાવ બન્યો નથી.